**Toimintaohjeita: koppiemot**

Kenellekään ei merkitä omia koppeja, jakaudutaan siten, että yksi hoitaa kopit 1-3, toinen hoitaa kopit 4-6 ja kolmas auttaa missä tarvitaan (opastaa joukkueet jäälle ja auttaa koppien siivouksessa). Kierrätetään tarvittaessa tehtäviä, niin ei tule yksitoikkoiseksi.

**Toivon, että saavutte viimeistään 15 minuuttia ennen vuoronne alkua hallille. Hakekaa ennen vuoron alkua kisatoimistosta toimitsijanauha kaulaan ja laittakaa kellonne (tai kännykän kello) SOVITTUUN KISA-AIKAAN (Ylituomarin kanssa aamulla sovitaan, mitä kelloa seurataan eli mikä on virallinen kisa-aika) Yleensä virallinen aika on jäähallin kellon aika.**

HALLIN OVET

Talkoolaisille ovet avataan klo 7:00. Kilpailijoille ovet avataan klo 7:00

TALKOOKAHVILA

Talkookahvilassa voi käydä virkistäytymässä, kunhan on ajoissa hoitamassa oma kopin joukkueet.

**Koppiemon tehtävät pääpiirteittäin:**

**1. Ohjaa oman kopin joukkueet aikataulun mukaisesti koppiin.**

Yleensä joukkueet tulevat kopin ulkopuolelle ajoissa, joten koppiemon tehtäväksi jää vain oven aukaisu ja joukkueen tervetulleeksi toivottaminen. Tässä vaiheessa on hyvä kysyä haluaako joukkue, että oveen koputetaan 5 minuuttia ennen jääajan alkua (ja ottavatko he kopin avaimen mukaansa, kun lähtevät jäälle; suositus, että koppiemo pitäisi avaimen).

(aikataulu on teipattu kopin oveen sisä- ja ulkopuolelle)

**2. Huolehtii, että oman kopin joukkueet ovat oikeaan aikaan jäällä**

Koppiemo seuraa kellosta (tarkistettava kilpailun virallinen aika), milloin kopin joukkueen on oltava jäällä. Koppiemo koputtaa ovelle 5 minuuttia ennen jääajan alkua, jos joukkue on sitä toivonut. Mikäli joukkue ei tule kopista ulos noin 1 min. ennen kisasuoritusta, koputetaan ovelle. Joukkueen on oltava valmiina käytävällä aikatauluun merkityn ”jäänlaidalle” –ajan mukaisesti.

**Koppiemo neuvoo mistä ovesta heidän pitää mennä jäälle ja mistä ovesta he palaavat jäältä.**

**3. Hakee lahjakassit koppiin tai kopin ulkopuolelle oven viereen**

Kun joukkue lähtee kopista jäälle, koppiemo laittaa kopin oven lukkoon, ottaa avaimen mukaansa (paitsi, jos joukkue on itse ottanut avaimen mukaan jäälle lähtiessään) ja hakee joukkueelle osoitetut lahjakassit. Joukkueen nimillä varustetut lahjakassit löytyvät sisääntuloaulasta.

Joukkeet saavat pitää oman kassinsa.

**4. Avaa oven jäältä palaavalle joukkueelle.**

**5. Huolehtii, että joukkueet lähtevät kopista aikataulun mukaisesti**

Yleensä joukkueet luovuttavat kopin pois aikataulun mukaisesti. Jos näin ei kuitenkaan tapahdu, koppiemo pyytää, että koppi on luovutettava aikataulun mukaisesti, sillä seuraava joukkue on tulossa ja koppi on ehdittävä siistiä ennen seuraavan joukkueen tuloa.

**6. Siistii kopin ennen seuraavan joukkueen tuloa**

Yleensä kopit ovat siistejä. Koppiemo tarkistaa, että edelliseltä joukkueelta ei ole unohtunut mitään (kts. Löytötavarat), kerää kopin lattioilta ja penkeiltä irtoroskat (myös kopin wc:n lattialta) ja katsoo, että wc paperia ja käsipaperia on tarjolla.

**Löytötavarat:**

Mikäli joukkue on unohtanut koppiin tavaroita (käsineitä, hiuskoristeita yms.) viedään unohdetut vaatekappaleet/ tavarat kisatoimistoon. Kisatoimistolle ilmoitetaan mistä kopista vaatteet/tavarat löytyivät ja minkä joukkueen jälkeen. Joukkueet kyselevät yleensä unohtamiaan vaatteita/tavaroita kisatoimistosta.